Na temelju članka 13. Zakona o zaštiti od požara („Narodne novine”, broj 92/10) i točke 6. Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini,(„Narodne novine”, broj 04/21) i članka 53. Statuta Grada Šibenika („Službeni glasnik Grada Šibenika“, broj 2/21), na prijedlog Stožera civilne zaštite Grada Šibenika, Gradonačelnik Grada Šibenika, donosi

**PLAN  
AKTIVNOG UKLJUČENJA SVIH SUBJEKATA ZAŠTITE OD POŽARA NA PODRUČJU GRADA ŠIBENIKA U 2021. GOD.**

1. **ORGANIZACIJA ZAŠTITE OD POŽARA**

* Organizacija zaštite od požara obuhvaća organizacijsko vršenje poslova, koji se po svojoj namjeni odnose na sprječavanje i otklanjanje opasnosti od požara (preventiva), gašenja požara, spašavanja ljudi i imovine ugroženih požarom, eksplozijom, elementarnim nepogodama, pružanje tehničke pomoći u nezgodama i opasnim situacijama te obavljanje drugih zadaća u zaštiti i spašavanju (operativa).
* Vatrogasnu djelatnost na području Grada Šibenika obavlja Javna vatrogasna postrojba Grada Šibenika kao profesionalna vatrogasna postrojba, te Dobrovoljna vatrogasna društava: Šibenik, Zaton, Zablaće, Brodarica-Krapanj, Grebaštica, Perković, Zlarin, Žirje i Kaprije.
* Javna vatrogasna postrojba Grada Šibenika tijekom cijele godine ima organizirano stalno 24-satno vatrogasno dežurstvo. Tijekom PP sezone uvodi se pojačano dežurstvo sukladno indeksu opasnosti s obzirom na hidrometeorološke prilike. U sklopu JVP Šibenik djeluje Vatrogasni operativni centar (VOC-JVP Šibenik) kojem je zadaća zaprimanje dojava o događajima te vođenje službenih evidencija.
* Dobrovoljna vatrogasna društva tijekom godine angažiraju se kao pomoć Javnoj vatrogasnoj postrojbi, posebno kod gašenja šumskih požara. Tijekom ljetne požarne sezone od 01.06. – 30.09. u Dobrovoljna vatrogasna društva sukladno Planu zapošljavanja zapošljavaju sezonske vatrogasce iz redova operativnog članstva DVD-a, koji u navedenom razdoblju obavljaju organizirano vatrogasno dežurstvo.
* U sklopu županijskog centra 112 ustrojen je ŽVOC, koji zaprima sve dojave za vatrogasne intervencije s područja Šibensko-kninske županije te koordinira rad svih vatrogasnih snaga.
* Vatrogasne postrojbe obvezne su po zapovijedi Županijskog vatrogasnog zapovjednika sudjelovati na vatrogasnim intervencijama i na prostoru drugih gradova i općina unutar županije Šibensko-kninske, a po zapovjedi glavnog vatrogasnog zapovjednika RH obvezne su sudjelovati na vatrogasnim intervencijama i na ostalom području RH. Kod angažiranja vatrogasnih postrojbi izvan područja djelovanja potrebno je voditi računa da se značajnije ne oslabi vlastito područje.

1. **ORGANIZACIJA RADA VATROGASNIH POSTROJBI**

U cilju sprečavanja nastanka i širenja požara otvorenog prostora na području Grada Šibenika utvrđuju se sljedeće mjere:

* Vatrogasne postrojbe JVP i DVD dužne su kadrovski se ekipirati u cilju brze i učinkovite intervencijske sposobnosti postrojbi.

***VATROGASNE POSTROJBE, LJUDSTVO I VATROGASNA OPREMA***

|  |  |  |  |  |  |  |
| --- | --- | --- | --- | --- | --- | --- |
| **Br.** | **Vatrogasna postrojba** | **Broj profesionalnih vatrogasaca** | **Broj sezonskih vatrogasaca01.06-30.09** | **Broj dobrovoljnih operativnih vatrogasaca** | **Vatrogasna vozila i oprema** | |
| 1. | JVP Šibenik | 58 | - | - | * 16 vatrogasnih vozila različite namjene, * 1 vatrogasni motorni čamac (6m) * ostala vatrogasna oprema i sredstva | |
| 2. | DVD Šibenik | 1 | 9 | 15 | * 4 vatrogasna vozila * ostala vatrogasna oprema | |
| 3. | DVD Zaton | 1 | 7 | 5 | * 4 vatrogasna vozila * ostala vatrogasna oprema | |
| 4. | DVD Brodarica-Krapanj | 1 | 8 | 13 | * 3 vatrogasna vozila * ostala vatrogasna oprema | |
| 5. | DVD Grebaštica | 1 | 9 | 6 | * 3 vatrogasna vozila * ostala vatrogasna oprema | |
| 6. | DVD Zablaće | 1 | 7 | 3 | * 3 vatrogasna vozila * ostala vatrogasna oprema | |
| 7. | DVD Perković | - | 8 | 14 | * 3 vatrogasna vozila * ostala vatrogasna oprema | |
| 8. | DVD Zlarin | 1 | 7 | 7 | * 3 vatrogasna vozila * 1 vatrogasni motorni čamac (9m) * ostala vatrogasna oprema | |
| 9. | DVD Kaprije | - | 4 | 9 | * 1 vatrogasno vozila * ostala vatrogasna oprema | |
| 10. | DVD Žirje | 1 | 3 | 12 | * 2 vatrogasna vozila * ostala vatrogasna oprema | |
|  | **65** | **62** | **84** | * **44 vatrogasna vozila** * **2 vatrogasna plovila** * **ostala vatrogasna oprema** |

Svakodnevno dežurstvo u vatrogasnim postrojbama DVD-a sukladno Programu aktivnosti vlade Republike Hrvatske u provedbi posebnih mjera zaštite od požara uvodi se u vremenu 8,00 – 20,00 sati u terminu 01.06. – 30.09.2021. godine prema slijedećem rasporedu:

|  |  |  |  |
| --- | --- | --- | --- |
| Vatrogasna postrojba | Profesionalni djelatnici | Broj sezonaca | Vrijeme dežurstva |
| DVD Šibenik | 1 | 9 | 1.6. - 30.9. |
| DVD Zaton | 1 | 7 | 1.6. - 30.9. |
| DVD Zablaće | 1 | 7 | 1.6. - 30.9. |
| DVD Zlarin | 1 | 7 | 1.6. - 30.9. |
| DVD Žirje | 1 | 3 | 1.6. - 30.9. |
| DVD Brodarica-Krapanj | 1 | 8 | 1.6. - 30.9. |
| DVD Grebaštica | 1 | 9 | 1.6. - 30.9. |
| DVD Perković | 0 | 8 | 1.6. - 30.9. |
| DVD Kaprije | 0 | 4 | 1.6. - 30.9. |
| UKUPNO: | 7 | 62 | 1.6. - 30.9. |

* Županijskom vatrogasnom operativnom centru (ŽVOC-u) vatrogasne postrojbe trebaju svakodnevno putem radio veze prijaviti početak i završetak svog dežurstva,
* Prijava mora sadržavati broj vatrogasaca koji su u dežurstvu te ispravnst vatrogasnih vozila i opreme,
* Vatrogasne postrojbe u svojim prostorijama moraju osigurati najmanje jednog djelatnika koji će obavljati operativno komunikacijske poslove vatrogasne postrojbe,
* Navedeni djelatnik mora voditi evidenciju članova i opreme koja je upućena na intervenciju,
* Evidencija se vodi u dnevniku rada i trajno se čuva.

**PRIPREMA LJUDSTVA ZA GAŠENJE POŽARA**

* Vatrogasna zajednica Šibensko kninske županije u pripremnom dijelu sezone provodi osposobljavanje dobrovoljnih vatrogasaca sukladno Zakonu o vatrogastvu te Pravilniku o programu osposobljavanja i usavršavanja vatrogasnih kadrova,
* Svi operativni vatrogasci moraju biti sa svim svojim podacima upisani u informatički program HVZ-a - VatroNet.

Na intervencije se ne smiju uputiti osobe:

1. Koje su mlađe od 18 godina,
2. Koje nemaju zvanje vatrogasac u dobrovoljnom vatrogasnom društvu (dokaz VatroNet),
3. Koje nemaju liječnički pregled specijaliste medicine rada. ( dokaz upis u VatroNet),
4. Koje nemaju osiguranje od nezgode. (osiguranje se stječe upisom u VatroNet),
5. Nemaju odgovarajuću osobnu zaštitnu opremu,
6. Javne vatrogasne postrojbe i dobrovoljna vatrogasna društva ne smiju bez odobrenja nadležnog zapovjednika samostalno odlaziti na intervencije u druge županije.
7. **DOJAVA, UZBUNJIVANJE VATROGASNIH POSTROJBI**

**DOJAVE**

* Organizacija dojave požara ili drugog događaja važna je pretpostavka za brze i uspješne vatrogasne intervencije. Dojave o požarima i drugim događajima zaprimaju se putem telefona 112 ili 193. Dojave o događajima zaprimaju se u Županijskom vatrogasnom operativnom centru koji je zadužen za obradu dojave koja se odnosi na vatrogasne intervencije, alarmiranje nadležnih vatrogasnih postrojbi te ukupnu koordinaciju vatrogasnim snagama i ostalim službama angažiranim na vatrogasnim intervencijama.
* U ŽVOC-u radi brzog otkrivanja pojave požara putem nadzornih kamera nadzire se veći dio prostora Grada Šibenika kao i ostali prostor Šibensko-kninske županije.
* Dojave o požarima otvorenog prostora s motriteljskih mjesta u ŽVOC-u se zaprimaju direktno putem radio veze.
* U sklopu VOC-a JVP Šibenik instalirana je i vatrodojavna centrala koja ima 24 satni nadzor te automatski prati i zaprima dojave u slučaju pojave požara u objektima određenog broja gospodarskih i javnih objekata s područja Grada Šibenika.

1. **VATROGASNE INTERVENCIJE**

* Po zaprimljenoj dojavi, dežurni djelatnik u ŽVOC-u radio vezom obavještava najbližu vatrogasnu postrojbu JVP ili DVD te ih upućuje na mjesto intervencije,
* Svaka vatrogasna postrojba na dojavu o događaju dužna je u što kraćem roku izići na intervenciju sa optimalno raspoloživim snagama. U slučaju događaja većeg stupnja, a na traženje ŽVOC-a dužni su izaći sa svom raspoloživom snagom i vatrogasnom tehnikom,
* Kad vatrogasne postrojbe zaprime direktne dojave dužne su odmah izvijestiti ŽVOC o izlasku na intervenciju. ŽVOC je zadužen za praćenje, prikupljanje i prosljeđivanje informacija i koordinaciju zapovijedanja na intervencijama, koje se obavljaju na području Grada Šibenika,
* ŽVOC vrši postupak podizanja vatrogasnih postrojbi prema Planu podizanja postrojbi,
* U VOC-u JVP Šibenik, dežurni operativni djelatnik zvučnom i svjetlosnom signalizacijom alarmira dežurnu vatrogasnu smjenu koja na intervenciju izlazi s potrebnom vatrogasnom opremom i tehnikom u vremenu do 1 min. Ako su za saniranje nastalog događaja potrebne dodatne snage JVP Šibenik, dežurni operativni djelatnik alarmira pričuvnu smjenu koja je za intervenciju spremna unutar slijedećih 30 min.,
* Kod događaja koji poprimaju velike razmjere mogu se podignuti svi operativni vatrogasci JVP Šibenik koji će u intervenciju takvog tipa biti uključivani po posebnom režimu koji omogućava zamjenu snaga na terenu kod dugotrajnih intervencija,
* U vremenu 01.06.- 30.09.2021. godine na sve intervencije požara otvorenog prostora ŽVOC postupa prema Planu intervencije počevši od 2. stupnja angažiranja vatrogasnih postrojbi radi pravovremene intervencije,
* ŽVOC o svakom događaju izvještava Vatrogasno operativno središte Hrvatske vatrogasne zajednice (VOS – HVZ-a),
* Sve intervencije obavezno je uredno voditi u informacijskom sustavu upravljanja vatrogasnim intervencijama (UVI).
* Za potrebe intervencija desantiranjem na nepristupačne terene na prostoru grada Šibenika bit će angažirani pripadnici vatrogasne desantne grupa JVP Šibenik. U slučaju potrebe za dodatnim desantnim grupama zatražiti će se pomoć Javnih vatrogasnih postrojbi Knin, Drniš i Vodice
* Za potrebe desantiranja koristit će se heliodrom u bivšoj vojarni “Bribirskih knezova” u Šibeniku,
* Na zahtjev zapovjednika intervencije, a na osnovu procjene Županijski vatrogasni zapovjednik preko komunikacijske veze ŽVOC - VOS –HVZ zahtjeva podizanje zračnih snaga za gašenje požara koje odobrava Glavni vatrogasni zapovjednik. Za podizanje ovih postrojbi potrebno je popuniti pismeni zahtjev, te ga uputiti emailom ili Fax-om,
* Postrojbe HV za potrebe gašenja požara na području Grada Šibenika angažira Županijski vatrogasni zapovjednik preko VOS-a HVZ. Za podizanje ovih postrojbi potrebno je popuniti pismeni zahtjev / zahtjev putem sustava UVI, te ga uputiti putem aplikacije UVI,
* Zapovjednici vatrogasnih postrojbi obvezni su izvješće o obavljenoj intervenciji upisati u program za upravljanje i vođenje vatrogasnih intervencija (UVI) odmah nakon završetka intervencije. Unos podataka potrebno je koordinirati s dežurnim djelatnikom u ŽVOC-u,
* Sukladno Planu intervencija kod velikih požara otvorenog prostora na teritoriju Republike Hrvatske (NN25/01), kod nastanka požara otvorenog prostora koji može prerasti u veliki požar, daju se smjernice za uključivanje tijela i pravnih osoba u aktivnost gašenja požara prema tablici ugroženosti kako slijedi:

|  |  |  |
| --- | --- | --- |
| **STUPANJ** | **UGROŽENOST** | **ANGAŽIRANE SNAGE** |
| **1.**  **STUPANJ** | * Požar manjih razmjera, * Indeks opasnosti vrlo mali do mali | * Vatrogasne postrojbe s područja Grada Šibenika |
| **2.**  **STUPANJ** | * Požar manje šumske površine * Veće površine trave i niskog raslinja, * Indeks opasnosti mali do umjeren | **Snage iz 1. Stupnja**   * Vatrogasne postrojbe iz susjednih gradova i općina |
| **3.**  **STUPANJ** | * Požar većih šumskih površina * Velike površine trave i niskog raslinja, * Indeks opasnosti mali do umjeren | **Snage iz 2. Stupnja**   * Županijsko vatrogasno zapovjedništvo, * Uključivanje dijela vatrogasnih postrojbi s područja županije,   Po prosudbi uključuju se i:   * Intervencijske postrojbe, * Zračne snage * Postrojbe civilne zaštite s područja županije * Hrvatska vojska NOS OS RH |
| **4.**  **STUPANJ** | * Požar vrijednih šumskih površina * Vrlo velike površine trave i niskog raslinja, * Ugroženost objekata i naselja, * Veći broj istovremenih požara na širem području (različitog intenziteta), * Indeks opasnosti umjeren do velik | **Snage iz 3. Stupnja**   * Uključivanje ukupnih vatrogasnih snaga s područja županije, * Operativno vatrogasno zapovjedništvo priobalja i kontinentalnog dijela RH, * Stožer civilne zaštite * Priprema drugih snaga za ispomoć iz ostalih županija RH   Po prosudbi uključuju se i:   * Vatrogasno zapovjedništvo RH * Stožer civilne zaštite RH * Krizni stožer Vlade RH |
| **5.**  **STUPANJ** | * Posebno vrijedne šumske površine, * Vrlo velike površine otvorenog prostora * Veći broj istovremenih požara na širem području (većeg intenziteta), * Ugroženost naselja i/ili drugih sadržaja ili objekata * Indeks opasnosti velik do vrlo velik | **Snage iz 4 Stupnja**   * Vatrogasno zapovjedništvo RH, * Vatrogasne postrojbe iz ostalog dijela RH, * Stožer civilne zaštite RH, * Postrojbe civilne zaštite iz ostalog dijela RH, * Krizni stožer Vlade RH, * Pomoć iz drugih zemalja |

* Vatrogasno zapovjedništvo republike Hrvatske na prijedlog županijskog vatrogasnog zapovjedništva ili na temelju vlastite prosudbe, utvrđuje pojavu velikog požara otvorenog prostora od značaja za Republiku Hrvatsku

1. **MJERE SIGURNOSTI**

* Vatrogasne postrojbe dužne su osigurati za svakog operativnog člana postrojbe propisanu zaštitnu opremu sukladno Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije, stručnu obuku te osiguranje u slučaju nezgode na vatrogasnoj intervenciji,
* Tijekom same intervencije svi pripadnici dužni su voditi računa o osobnoj sigurnosti te su dužni poduzimati sve mjere i radnje za sprječavanje neželjenog događaja.

1. **MINIRANI PROSTORI**

* Miniranost područja na prostoru Grada Šibenika pri gašenju požara otvorenog prostora predstavlja poseban problema. Iako je izvršen dio razminiranja na miniranim prostorima nemoguće je u vrijeme nastanka požara odrediti točno pozicije, stoga na prostorima razdvajanja u toku rata i to:

područje RASLINA - PLANA – GUDUĆA

* **Sve vatrogasne postrojbe koje se uključuju u gašenje požara na tim prostorima moraju biti posebno disciplinirane i izričito slušati zapovijed zapovjednika akcije gašenja. Zapovjednici postrojbi na čijem prostoru ima minskih polja bit će opremljeni najnovijim kartama sa ucrtanim podatcima miniranih i razminiranih terena.**
* Intervencije na tim lokalitetima odvijati će se s osobitom pažnjom uz primjenu minskih karti koja imaju certifikat o razminiranosti. Sumnjivi prostori koji nemaju certifikata gasiti će se izlaskom iz okvira minski sumnjivog prostora. Zapovjednici vatrogasnih postrojbi koji pokrivaju prostore koji su minirani dobivene zemljovide sa ucrtanim poznatim minskim poljima trebaju iste umnožiti i imati u svojim vozilima radi sigurnije koordinacije zapovijedanja vatrogasnim postrojbama na terenu.

1. **ZAPOVJEDANJE AKCIJAMA GAŠENJA POŽARA**

* Sukladno Zakonu o vatrogastvu, vatrogasnom intervencijom koja se obavlja zbog nastalog događaja zapovijeda zapovjednik u vatrogasnoj postrojbi, koja je prva započela s intervencijom,
* Kad je na mjesto događaja prva izišla vatrogasna postrojba Dobrovoljnog vatrogasnog društva, zapovjednik te postrojbe zapovijeda vatrogasnom intervencijom do dolaska Javne vatrogasne postrojbe kada zapovijedanje intervencijom preuzima zapovjednik u toj postrojbi,
* Ako zapovjednik, koji zapovijeda vatrogasnom intervencijom ocjeni da raspoloživim sredstvima i snagama nije u mogućnosti uspješno obaviti intervenciju, o događaju odmah obavještava nadležnog vatrogasnog zapovjednika i traži potrebnu pomoć,
* Kad događaj prelazi granice općine ili grada zapovijedanje vatrogasnom intervencijom preuzima Županijski vatrogasni zapovjednik,
* Zračne snage za potrebe gašenja požara otvorenog prostora ili za prijevoz vatrogasaca na prijedlog voditelja vatrogasne intervencije odobrava i angažira Županijski vatrogasni zapovjednik putem ŽVOC-a,
* Kod izvanrednih situacija /složeniji požari, tehnološki akcidenti i elementarne nepogode / aktivira se STOŽER CIVILNE ZAŠTITE GRADA ŠIBENIKAkoji preuzima ukupno rukovođenje i koordiniranje nastalim događajem,
* Vatrogasnim intervencijama kod pravnih osoba koje imaju osnovane profesionalne vatrogasne postrojbe zapovijedaju zapovjednici tih postrojbi,
* Vatrogasne intervencije na vojnim objektima obavljaju se na zahtjev i uz prisustvo ovlaštene osobe oružanih snaga Republike Hrvatske.

1. **MOTRENJE I OPHODNJE**

* U dane vrlo velike i velike opasnosti od nastajanja požara zapovjednici vatrogasnih postrojbi zaduženi su organizirati ophodnju i nadzor štićenog prostora. Planiranje ophodnje i nadzora štićenog prostora planira se i provodi temeljem Procjene i Plana Grada Šibenika. Ophodnja štićenog prostora obavezno se prijavljuje ŽVOC-u,
* Ophodnja će se provoditi na područjima koji su zbog svog značaja, vrijednosti i povećanih nepovoljnih uvjeta za nastanak i širenje požara u znatno većoj opasnosti,
* Ophodnja imaju zadaću da pored dojave požara upozoravaju mještane i turiste na povećanu opasnost nastanka i širenja požara, te zabranu loženja otvorene vatre i kampiranje na nedozvoljenim mjestima,

1. **LOKACIJE ZAPOVJEDNIH MJESTA KOD VELIKIH POŽARA**

U slučajevima velikih požara otvorenog prostora na području Grada Šibenika zapovjedna mjesta osigurana su u prostorijama Grada Šibenika, prostorima JVP Šibenik a ovisno o mjestu požara mogu se koristiti i prostorije DVD-a ili Mjesnih odbora.

1. **OSTALE SLUŽBE I SUBJEKTI KOJI SE MOGU ANGAŽIRATI U GAŠENJU POŽARA**

Kada je u svrhu osiguranja propisanog tlaka i protoka vode za učinkovitu provedbu akcije gašenja požara potrebno zatvaranje dotoka vode na vodovodnoj mreži, ogran

ičenje potrošnje vode određenim potrošačima ili područjima, te za druga tehnička pitanja u vezi s opskrbom vode za gašenje požara zapovjednik akcije gašenja požara preko Županijskog vatrogasnog operativnog centra ili centra ŽC 112 zatražiti će angažiranje dežurne službe Vodovoda i odvodnj Šibenik,

Kada je za učinkovitu provedbu akcije gašenja požara ili spašavanja ljudi i imovine ugroženih požarom potrebno angažiranje uređaja, opreme i sredstava fizičkih i pravnih osoba, pozivanje tih osoba vrši se preko Županijskog vatrogasnog operativnog centra ili centra ŽC 112 na zahtjev nadležnog vatrogasnog zapovjednika.

|  |  |  |  |  |
| --- | --- | --- | --- | --- |
| *ZA ISKLJUČENJE ELEKTRIČNE ENERGIJE* | | | | |
| ELEKTRA ŠIBENIK (dežurna služba) | | 341-600 336-556 | | 091/1112-727 |
| PEKTUS d.o.o. | | 022-213-989 | | 091-1772-200 |
| *OPSKRBA VODOM I CISTERNE* | | | | |
| VODOVOD ŠIBENIK | | 212-277 | Dež. 778-100 | |
| *GRAĐEVINSKA MEHANIZACIJA* | | | | |
| CESTE ŠIBENIK | | 022-212-253 | 098/337-629 | |
| BEMIX d.o.o | | 022-310-801 | 099/4248-313 | |
| PRVI TREPTAĆ d.o.o. | | 021-549-093 | 099-3636-356 | |
| *DEZINSEKCIJA I DERATIZACIJA* | | | | |
| ASeko d.o.o. | | 022-335-441 | 099-2263-192 | |
| *OSTALE SLUŽBE* | | | | |
| LUČKA KAPETANIJA | 214-261 | | 098/336-641 | |

1. **OPSKRBA HRANOM I PIĆEM**

* Za vrijeme intervencija koje ne traju duže od 3 sata vatrogasne postrojbe dužne su osigurati pitku vodu ili primjereni napitak,
* Kod dugotrajnih intervencija napitke i prehranu nakon osiguravati će se u organizaciji Stožera civilne zaštite Grada Šibenika,
* Distribuciju hrane na teren vršit će se u organizaciji Javne vatrogasne postrojbe Grada Šibenika.

KLASA: 810-01/21-01-12

URBROJ: 2182/01-10-1

Šibenik, 02. srpnja 2021. godine

GRADONAČELNIK

Željko Burić, dr. med.,v.r.